TARYBOS REGLAMENTAS (EB) Nr. 2217/2004
2004 m. gruodžio 22 d.
iš dalies keičiantis Reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams, ir Reglamentą (EB) Nr. 1788/2003, nustatantį mokestį pieno ir pieno produktų sektoriuje
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnio 2 dalies trečią pastraipą,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
Dėl geografinės Kleinwalsertal (Mittelberg teritorija) ir Jungholz teritorijos, esančių Austrijoje ir pasiekiamų tik keliu iš Vokietijos, padėties jų pieno gamintojai pieną pristatydavo Vokietijos supirkėjams.
(2)
Kadangi 1968 m. birželio 27 d. Tarybos reglamentu (EEB) Nr. 804/68 dėl bendro pieno ir pieno produktų rinkos organizavimo (2) su pakeitimais, padarytais Reglamentu (EEB) Nr. 856/84 (3), buvo įvesta Bendrijos pieno kvotų sistema, nustatant Vokietijos referencinius pieno kiekius buvo atsižvelgta į šių gamintojų parduodamą pieną.
(3)
Tarybos reglamentu (EB) Nr. 1782/2003 (4) nuo 2004 kalendorinių metų buvo įvestos tiesioginės išmokos pieno sektoriuje. Šios išmokos grindžiamos Vokietijos administruojamų atitinkamų gamintojų individualiais referenciniais kiekiais, kai tuo tarpu išmokas, susijusias su priemoka už pieną, pagal tą reglamentą turėtų mokėti Austrijos valdžios institucijos neviršydamos nacionalinių referencinių kiekių 12 mėnesių laikotarpiu 1999-2000 m., nustatytu 1992 m. rugsėjo 28 d. Tarybos reglamento (EEB) Nr. 3950/92, nustatančio papildomą mokestį pieno ir pieno produktų sektoriuje (5), I priede ir biudžeto viršutinės ribos, numatytos Reglamento (EB) Nr. 1782/2003 96 straipsnio 2 dalyje. Referenciniai kiekiai ir viršutinės ribos Austrijai buvo apskaičiuotos neatsižvelgiant į Kleinwalsertal (Mittelberg teritorija) ir Jungholz teritorijos atskirus referencinius kiekius.
(4)
Reglamento (EB) Nr. 1782/2003 47 straipsnio 2 dalyje numatoma 2007 m. išmokas už pieną įtraukti į tame reglamente numatytą bendrosios išmokos schemą. Tačiau to paties Reglamento 62 straipsniu leidžiama valstybėms narėms nuspręsti įtraukti tokius mokėjimus nuo 2005 m. Vokietijoje numatyta įtraukti priemoką už pieną nuo 2005 m., o tuo tarpu Austrijoje tai bus padaryta vėliau.
(5)
Kad priemoka už pieną ir jos įtraukimas į bendrosios išmokos schemą būtų praktiškai ir tinkamai administruojama, reikia iš dalies keisti Reglamentą (EB) Nr. 1782/2003 taip, kad nustatant Vokietijos ir Austrijos referencinius kiekius bei biudžeto viršutines ribas, numatytas 95 straipsnio 4 dalyje ir 96 straipsnio 2 dalyje, būtų atsižvelgta į aptariamų regionų gamintojų pieno referencinius kiekius. Todėl taip pat reikia pakeisti Reglamento (EB) Nr. 1788/2003, nustatančio mokestį pieno ir pieno produktų sektoriuje, I priedą, siekiant atitinkamų gamintojų referencinius kiekius perskaičiuoti į Austrijos referencinius kiekius 2004-2005 pieno kvotų metams.
(6)
Tačiau, atsižvelgiant į tai, kad paraiškų išmokoms už 2004 m. pateikimo laikas jau baigėsi, reikia numatyti nuostatą, leidžiančią nukrypti nuo Reglamento (EB) Nr. 1782/2003 2 straipsnio b punkto, pagal kurį Vokietijai leidžiama mokėti priemokas Austrijos Kleinwalsertal (Mittelberg teritorija) ir Jungholz teritorijos ūkininkams,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1782/2003 iš dalies keičiamas taip:
1)
95 straipsnio 4 dalis papildoma šia antra pastraipa:
„Tačiau Vokietijai ir Austrijai pagal referencinius kiekius 1999-2000 m. 12 mėnesių laikotarpiui nustatyta viršutinė riba atitinkamai yra 27 863 827,288 ir 2 750 389,712 tonų.“;
2)
96 straipsnio 2 dalis iš dalies keičiama taip:
a)
Vokietijai skirta eilutė pakeičiama taip:
„Vokietija
101,99
204,52
306,78“;
b)
Austrijai skirta eilutė pakeičiama taip:
„Austrija
10,06
20,19
30,28“.
2 straipsnis
Reglamento (EB) Nr. 1788/2003 I priedas iš dalies keičiamas pagal šio reglamento priedą.
3 straipsnis
Nukrypstant nuo Reglamento (EB) Nr. 1782/2003 2 straipsnio b punkto, Vokietija moka priemoką už pieną ir papildomas išmokas už 2004 m. Austrijoje, Kleinwalsertal (Mittelberg teritorija) ir Jungholz teritorijos ūkininkams.
4 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas taip:
a)
1 straipsnis taikomas nuo 2005 m. sausio 1 d.;
b)
2 straipsnis taikomas nuo 2004 m. balandžio 1 d.;
c)
3 straipsnis taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 22 d.